NETFLIXOVA SERIJA
Voda.
Sastojimo se većinom od vode.
Oko 70 %.
I bizarna je slučajnost ili nije uopće slučajnost
da je površina našeg planeta prekrivena vodom u istom postotku.
Toliko nam je voda važna.
Dok radimo na zaštiti zraka i kopna,
jednako je važno, ako ne i više, da štitimo i more.
U Australiji postoji sustav od 3000 pojedinačnih koraljnih grebena
dužine 2250 km.
To su žive građevine koje pružaju stanište ekosustavu toliko golemom
da se smatraju tropskim kišnim šumama mora.
No nakon dugog i zdravog života u trajanju oko 25 milijuna godina,
koraljni greben u ovom području umire.
Od 1995. polovica grebena je nestala.
Mrtva je.
Ubrzo s time nestat će i svi organizmi koji ovise o njemu.
Uključujući
i nas.
Ponestaje nam vremena.
-Eno Dore. -Da, ondje je Dora. A tu je i Nemo.
-Hej! -Bok, prijatelju!
Na SI smo obali Australije
da vidimo kako vrhunski istraživači, znanstvenici…
Moramo istraživati.
-Stvarno? -Da!
Činjenica je da su ugrožene.
…rade na spašavanju ključnog dijela oceana…
Morska trava, šuma mangrova, cijeli taj obalni dio.
…koji je na mojoj listi želja posljednjih 15 godina.
-Moraš obaviti žetvu. -Da. Fora. Nikad to nisam radio.
-I na putu… -Hej!
…ubacit ćemo što je moguće više zabave.
Koraljni grebeni sačinjavaju oko 2 % oceanskog dna.
Ali u njima živi oko 25 % morskog svijeta.
Pružaju nam prihode kroz hranu i turizam.
Štite naše obale od oluja i erozije.
Na ovoj pustolovini
upoznat ćemo ljude koji su posvetili svoje živote
spašavanju i zaštiti najvećeg sustava koraljnih grebena na cijelom planetu,
Velikog koraljnog grebena.
Proteže se uz sj. obalu Australije
i čini 10 % sustava koraljnih grebena na Zemlji.
Svi su koraljni grebeni na planetu u opasnosti,
no Australija je okružena vodom pa su zdravlje i more Velikog koraljnog grebena
jako važni ovoj zemlji.
Tu je najveći svjetski sustav koraljnih grebena
pa je to odlična studija za znanstvenike i istraživače
kako bi otkrili što uzrokuje umiranje koraljnih grebena.
I što je još važnije, kako ih se može spasiti.
Prva postaja ove vodene pustolovine na plažama je Queenslanda,
na malom dijelu obale koji strši u Koraljno more.
VELIKI KORALJNI GREBEN
Ovo je Nacionalni simulator mora
koji vodi Australski institut za morske znanosti ili skraćeno AIMS.
Ovdje je skupina inovativnih znanstvenika
stvorila najnapredniji istraživački akvarij na Zemlji.
Ovo je utočište gdje predani istraživači iz cijelog svijeta
mogu proučavati podvodni okoliš i utjecaj ljudske aktivnosti.
Svi zajedno rade na poboljšanju zdravlja i održivosti
oceana na planetu.
Veliki koraljni greben je ogroman
pa radimo na raznim strategijama koje će nam omogućiti da poboljšamo alate…
EKOLOGINJA
…kako bismo značajno pomogli Velikom koraljnom grebenu.
Moramo istražiti ideje jer su grebeni ozbiljno ugroženi.
GLAVNI ZNANSTVENIK
Postoji samo mala količina morskog dna
koja jest koraljni greben,
a 500 milijuna ljudi dobiva hranu i živi od toga.
Pet do šest milijardi dolara godišnje od turista koji dolaze na greben.
Dakle, ovo je… To je problem zapošljavanja, ekonomije.
Zamislite da nestane.
Da. „Zamislite” je ispravno.
Cijeli svijet, na ovaj ili onaj način,
ovisi o zdravlju ovih obalnih voda. Da vidimo što rade po tom pitanju.
Pogledajmo koralje.
-Da, molim te. -Predivno.
-Ako uspijem otvoriti vrata. -O, Bože.
Poput tvornice čokolade Willyja Wonke.
A sada, dame i gospodo, dječaci i djevojčice, gledajte…
Soba simulatora mora.
I jest kao da hodamo kroz tvornicu čokolade.
U redu, izgleda poput najbolje ribarnice na svijetu
ili kao Pixarov film koji je oživio.
-Eno Dore -Da, ondje je Dora.
A ovdje je dolje Nemo.
-Hej! -Bok!
Zar ne?
Ovo je Nemov dom, zar ne? Kao u filmu.
-Predivno. Moruzgve. -Dakle, da.
Ozbiljno, ovo oduzima dah.
Isprva ne izgleda stvarno,
ali onda vidite spremnike koji ne izgledaju dobro.
Pogledate li grebene diljem svijeta, oni pružaju usluge ljudima.
Kako se ljudska populacija uz obalu povećavala,
počeli smo gubiti grebene zbog fizičkog oštećenja.
Počeli su uništavati šume na obalama
koje su zadržavale naslage dalje od grebena.
Posljednjih nekoliko godina
vidimo izbjeljivanja koralja kad se previše zagriju.
Kao posljedica toga, počeli smo uočavati promjene u ekosustavu.
Izgubite koralje pa počnete gubiti ribu,
a time i korist za ljude.
Da.
Procjenjuje se da je od 1950. Zemlja izgubila
polovicu koraljnih grebena.
Dvije trećine onoga što je ostalo oštećeno je i ugroženo.
Ovdje proučavaju kako se grebeni mijenjaju
na različitim temperaturama i razinama onečišćenja i traže metode za obnovu.
Svaki spremnik predstavlja nekoliko država.
Da, točno.
Ovako je bilo tisućama godina.
To je eksplozija bioraznolikosti, ribe.
Postoji produktivnost… To je zdrav sustav.
Koraljni grebeni stvorili su golemu količinu mutualizma.
Tako je i s ribama.
Kad se noću sakriju
među granama koralja,
urinirajući izbacuju važne hranjive tvari u vodu
koje hrane koralj, a koralj im pruža zaštitu.
Dakle, riba treba zaštitu, ali koraljni greben treba hranjive tvari.
Riba kaže: „Imaš sreće.”
Dakle, postoji neka vrsta povratne veze između riba, koralja,
urina i grebena.
To je kao savršen recipročan entitet oceana.
Da. Apsolutno. Dobro rečeno.
Evo što će se dogoditi ako na grebenu budu dva stupnja iznad ljetne temperature.
Dobiješ nešto ovako. I dalje ima ribe.
-Ovo je s povišenom temperaturom? -Ovo je samo dva stupnja više.
To je osjetljiva simbiotska ravnoteža.
S porastom temperature od tek nekoliko stupnjeva,
koralji su pod stresom i više ne mogu hraniti alge.
Alge umiru, ostavljajući za sobom ogoljeli egzoskelet izbijeljenog koralja.
Na kraju nestanu i organizmi i ribe koje su se oslanjali na alge
i uskoro je cijeli ekosustav mrtav.
Ovo bi se dogodilo da imate mnogo hranjivih tvari u sustavu grebena.
Tako unosite dušik u sustav
i onda se sve mijenja.
Ali sve češće vidimo alge.
Na to može utjecati i hranjenje riba.
Mnoštvo riba voli jesti alge, one su zapravo vrtlari.
Uđu, skupljaju morske trave i jedu ih,
što omogućuje koraljima da opet narastu u sustav.
Ovaj je iz priobalja Velikog koraljnog grebena
i ovdje smo izgubili mnogo koralja.
-Ovaj ima velike mesnate polipe. -Simulirate posve drukčiji prostor.
Apsolutno. Simuliramo različite uvjete i vidimo što će se dogoditi.
Ako možemo vidjeti što će se dogoditi, onda možemo pronaći rješenja.
Zastrašujuće je tako jasno vidjeti utjecaj promjene temperature na koraljnom grebenu.
No ako su naši oceani počeli odumirati radi ljudi,
možda postoji nada da će ih ljudi i izliječiti.
Što koralji kažu o svemu ovome?
Šteta od porasta temperature vode i zagađenja
može se vidjeti ovdje.
Vidi ti Koraljka.
Čovječe, to je istina.
Od 1950. Zemlja je izgubila oko 50 % koraljnih grebena.
Ljudi su uzrokovali nagli porast temperatura mora,
a u kombinaciji s ugljikovim dioksidom promijenila se kemija oceana.
Gnjavaža.
-Što se dogodilo? -To je izbjeljivanje koralja.
Svemu na grebenu oduzete su sve hranjive tvari i život,
to polako umire i tako utječu na ekosustav cijelog oceana.
Što se može učiniti? Je li prekasno?
Nije. Ali treba napraviti brze promjene na svjetskoj razini.
Dvije su osnovne vrste pomoći,
zaštitna i obnavljajuća.
Obnavljajuća obuhvaća sve metode
ponovno sadnje i naseljavanja otpornih koralja
i pomoći u zacjeljivanju područja koja se mogu oporaviti.
Zvuči komplicirano.
Malo.
Srećom, vrhunski ekolozi rade na tome svaki dan.
-Ali znaš što je jednostavno? -Što?
Kako ti možeš spriječiti daljnje oštećenje?
Ne zagađivati, biti svjestan odakle dolaze tvoji plodovi mora.
I, naravno, smanjiti emisije ugljičnog dioksida.
To mogu.
Hej, Koraljko, moram gore. Hvala.
Nema frke. Vidimo se, stari!
Prvi primjer obnavljajućeg zacjeljivanja nalazi se ovdje u AIMS-u.
Dr. Carly pokazuje nam novu metodu tzv. sijanje koralja.
Veseli nas vidjeti što radite kako biste osnažili greben.
Usredotočeni smo na to da pronađemo alat koji će pomoći grebenu da se oporavi.
Ovo je samo jedan od tih.
To je dio nečega što nazivamo sijanjem koralja.
Pokušavamo razviti način da posijemo koralje na reljefe
na isti način kao što biste posijali sjeme u šumu koja treba oporavak.
Prebacimo ih na ovo,
tzv. čepove za naseljavanje, a zatim na grebene.
U svakom čepu raste 10-15 beba koralja.
Jeste li uspjeli s ovim različitim vrstama?
Lani smo postigli 25 % preživljavanja, čime smo bili zadovoljni.
Nevjerojatno.
Želite li smočiti ruke i pomoći mi da ubacim koralje u uređaje?
-O, da. Apsolutno. -Da? Super.
Ispod su stolci. Slobodno ih izvucite.
-Stepenica. -Hej.
Da, ovo je sjajno. Hvala.
Mogu vam dodati dijelove uređaja,
a zatim i čepove.
Onda ih možete spojiti. Držite ih za bazu ili sa strane.
-Zac? -Da, guramo ih u trokut.
Ono što Darin ne zna jest da se on i ja natječemo spojiti ovo.
Osoba koja posljednja sastavi uređaj za sijanje bit će eliminirana.
Da ponovim upute.
Osoba koja posljednja sastavi uređaj za sijanje bit će eliminirana.
-Hej, dodaš mi… -Moje je savršeno.
-Tebi jako dugo treba… -Ljubazan sam prema tebi.
Ideja je uzgojiti koralje koji mogu preživjeti na većim temperaturama,
a zatim posaditi njihovo sjeme u oštećene dijelove grebena.
-Eto. -Mislim da sam gotov.
-Da. -Bravo.
Uređaji za sijanje mogu osigurati prostor za rast mladih koralja.
Kad ih posadimo, uređaji ih čvrsto usidre na greben
i štite koralje od grabežljivaca.
Posao koji radite ovdje treba slaviti
jer ovo podupire ekosustav
doslovce s dna oceana pa sve do gore.
Kad ljudi odu na odmor negdje gdje postoji greben…
Mnogo je civilnih znanstvenih projekata gdje ljudi mogu promatrati
i prijaviti stvari koje vide dok rone.
Sitnica koju čovjek može učiniti,
ali to pruža istraživačima mnogo informacija.
Kao što je dr. Carly rekla, na internetu možete naći
civilne programe promatranje koralja za one koji žele pomoći.
Ovo je uzbudljivo vrijeme.
Mislim da ćemo jednog dana slaviti pobjedu.
Fascinantno. Hvala.
-Drago mi je. -Fantastično.
Sijanje koralja na AIMS-u samo je početak jednog obnavljajućeg procesa.
No postoji još jedan korak za obnovu grebena koji traje već godinama.
U Cairnsu smo.
MARINA MARLIN
Turističko središte, glavna luka i mjesto za odmor na Koraljnom grebenu.
Idemo katamaranom oko 27 km na more,
a zatim na mali čamac kako bismo se ukrcali na ponton Marine Worlda.
Posljednja postaja:
ponton Marine Worlda, gdje se događa sva čarolija.
Ovo je zajedničko ulaganje privatnih tvrtki, sveučilišta
i zabrinutih građana
koji zajedno pomažu spasiti Veliki koraljni greben.
Sastajemo se s rock-zvijezdama koji će ga popraviti.
Ili zvijezdama grebena.
Dobro nam došli.
Danas ćemo raditi na grebenskim zvijezdama.
ODRŽIVA RJEŠENJA MARS
To je vrsta obnavljajuće tehnike grebena
koju je razvio Mars, proizvođač čokoladica.
-Razvijen je prije 10 godina. -Da?
-Da! -Fora.
Zanimljivo, zar ne?
Doslovno se koristimo čeličnim šipkama
koje su obložene pijeskom ili vapnencem kao ove.
I gore pričvrstimo koralje.
Spustimo ih u vodu
i pomažemo u obnavljanju koralja
koji su uništeni tijekom oluja, ribolova s eksplozivom
ili čak i od klimatskih promjena.
Područje na koje ćemo danas izaći
nastradalo je tijekom ciklona Yasi prije desetak godina.
Kad imate koralje i koraljne grebene, oni se prirodno oporave.
Ali na nekim područjima gdje se dogodila oluja
to postane velika ruševina.
Imate male fragmente koralja koji se kreću po vodi
i ne mogu opstati ako se ne privežu za nešto.
Dakle, danas… Ti i Zac ćete otići…
Da, idemo pokupiti fragmente koralja.
Tražit ćemo koralje prilika.
Tražim nešto iste veličine
između palca i kažiprsta, takve fragmente.
Mogu vam i pokazati neke.
Nešto što više nije povezano s koraljem.
Zvuči zabavno.
-Moraš obaviti žetvu. -Da. Fora. Nikad to nisam radio.
Darin i ja se rastajemo. Ja već godinama ronim.
A njegovo prvo ronjenje ostavit ćemo za neki drugi put.
On mora ostati i vidjeti kako pripremaju grebenske zvijezde.
Dobro. To je to.
Spreman za ronjenje.
Lijepo je opet biti u oceanu.
Pogledajte koralje.
Pogledajte ribe.
Pogledajte morske pse.
To su sivi grebenski psi,
najčešći morski psi na ovom području.
Napadaju ljude samo ako osjećaju prijetnju.
Zato ću krenuti ovuda i pokušati izgledati neprijeteće.
Ipak smo došli spasiti greben.
To je suprotno od prijetnje.
Ozbiljno, vidite li njihovu veličinu?
Dobro. Natrag na posao.
Tražimo slomljene komade koralja
veličine moje ruke koje ćemo pričvrstiti na okvire grebenskih zvijezda.
Kako Darinu ide?
Veliki koraljni greben nije samo koralj ili riba,
već i morska trava, mangrovi…
SVEUČILIŠTE JAMES COOK
…cijeli taj obalni dio
koji je ključan za život riba koje ovdje vidimo.
Počinju život na obali.
A otjecanje i filtriranje kroz sustave mangrova i morske trave,
sve je to dio Velikog koraljnog grebena.
Čak 30 % životinja u oceanu…
GRAĐANI VELIKOG KORALJNOG GREBENA
…provelo je neko vrijeme na grebenu.
Zato je iznimno važno da bude živ.
Greben je prošao prilično teška vremena.
Sekvencijalno izbjeljivanje u 2016. i 2017.
Zapravo, mislim da velik dio svijeta misli da je greben nestao, a nije.
No kako se svijet, nadamo se, počinje baviti klimatskim promjenama,
mi moramo ugraditi što više otpornosti u greben.
To su dvije paralelne pruge.
Riješiti klimatske promjene. To svi moraju.
I ono što mi možemo učiniti na grebenu
da bismo izgradili otpornost ovog sustava.
Ovo je jedan od najvećih programa obnove koraljnih grebena na svijetu.
Instalacije donose brz rast koralja
povećavajući pokrivenost 12 puta u nekoliko mjeseci.
A populacija riba gotovo se utrostruči.
U posljednjih 10 god.
ronioci su postavili oko 20 000 grebenskih zvijezda diljem svijeta
koristeći gotovo 300 000 fragmenata koralja.
Poput ovog.
Ovo je mali otkinuti komad. Upravo to tražimo.
Pozdrav Owenu Wilsonu. Opa.
Ili okreni i pozdravi mamu.
MAMA
Evo primjera posađene morske zvijezde.
Pogledajte kako dobro raste
dok stvara novo sklonište i dom za drugi organizam,
a na kraju dodaje više bioraznolikosti cijelom području.
Odnijet ćemo komade koralja na brod
i onda će Darin preuzeti.
Uzet ćemo ove komadiće koralja…
KORALJNA VODIČICA
…i staviti ih izravno na zvijezdu.
-Možeš uzeti ovaj. -Da.
I postaviti ga preko vrha.
Svaki se fragment povezuje s dvije vezice…
-Jednostavno poput… -Da, jest.
Jedna dolje i jedna gore.
A onda ih samo zategnemo.
Radimo ovo ručno.
-Moj se mozak pita: „Kako mjeriti ovo?” -Da.
Imamo posla s nečim tako velikim.
Možda nećemo moći popraviti
i održati ovakve tehnologije na svih 3000 grebena,
ali ako usmjeriš napore gdje su najpotrebniji,
pomoći ćeš sačuvati grebene
i osigurati da budu otporni kroz ova teška vremena.
-Možeš li primiti vrh? -Da.
-Podigni je. -Zvijezdu?
To je najsigurniji način. Možeš je podići…
Pokazat ću ti gdje ih stavljamo.
Kad se dovoljno koralja pričvrsti na okvir,
spuštaju se na platformu dok ne budu spremni za postavljanje
na potrebnom dijelu morskog dna.
Ovdje je prekrasno.
Ronjenje je poput posjeta drugom planetu.
Bez težine sam.
Izoliran od ljudi
i okružen čudnim stvorenjima.
To me podsjeća zašto je tako važno zaštititi oceane.
Lijepo je sudjelovati u obnavljanju i zaštiti.
Ali ovo je samo privremeno rješenje i još je dug put pred nama.
Jedva čekam da Darin zaroni prije no što odemo.
Ponestaje mi zraka. Moram gore.
Između oceana i kopna
jedinstveni je biom koji štiti koralje i njihove grebene.
Zovu se mangrovi.
To su vrste grmlja i drveća koje rastu
na rubu obale gdje se voda spaja s kopnom.
Ekosustavi poput ovog grebena
oslanjaju se na mangrove za pravilan rad.
Nažalost, i mangrovi su ugroženi.
Posjetit ćemo javni i zaštićeni park
da bismo upoznali lokalnog klimatskog aktivistu i skrbnika mangrova
za bolji uvid u ovo lijepo i bujno stanište.
Sviđa ti se ovdje?
-Da. Lijep dan. -Da?
-Da. -Sviđa mi se.
-U zemlji smo mangrova. -Da, tako je. Ovdje u Cairnsu.
ŠETALIŠTE MANGROV
I dalje kiši. Bez brige.
Kamere to vole. Zar ne?
Što za tvoje ljude znače mangrovi i greben?
U aboridžinskoj kulturi u Australiji…
TRADICIONALNI VLASNIK
…vidimo njihovu međusobnu kulturnu povezanost.
-Da. -Dobro?
Jedan je, recimo, mlađi brat,
možda mangrov, a stariji brat je možda greben.
Što funkcionira, a što ne, u smislu utjecaja okoliša
na zdravlje mangrova?
Imamo ljudske učinke.
Uništavanje ovakvih staništa.
Primjer toga je uklanjanje mangrova radi parkirnog mjesta.
Uklonite mangrove i dobili ste efekt neplodne zemlje.
-Što znači više oticanja taloga. -Da.
To se izravno ulijeva u sustav voda,
a sustav voda nosi ga na greben.
Dakle, sve više ljudskog onečišćenja i sve to završava u oceanu.
-Izravno na greben. -Da.
Mangrovi trebaju slatku i slanu vodu.
Ne ovise samo o slanoj vodi. Trebaju i kisik.
To je zaista ekološko stablo.
Drže neku sigurnosnu granicu između kopnenog svijeta i oceana.
Možda je slučajnost da je zračna luka izgrađena pokraj mangrova.
Jer mangrovi umanjuju stvarne emisije ugljika.
-Zanimljivo. -Da.
Uzimaju više ugljičnog dioksida samim time što su ovdje.
Koliko ugljičnog dioksida mangrovi jedu…
Gotovo 20 % više od normalnog drveća.
Ovo što mi radimo ovdje utječe
na nekog drugog na drugom kraju svijeta ili Australije.
I obrnuto. Ono što rade na toj strani zemlje utječe na nas ovdje.
Mojoj i mlađoj generaciji dosta je sjedenja.
Nećemo vam dopustiti da nam to uništite.
Ustat ćemo i činiti što možemo.
Jer želim ostaviti nešto lijepo za svoje kćeri.
Želim da mogu otići na greben i znati:
„Moj je otac obavio svoj dio posla pazeći na mangrove
kako bih ja mogla vidjeti greben,
vidjeti predivne ribe,
kao i predivne koralje.”
Ako svi razmislimo o tome što autohtoni ljudi imaju…
-Ostavljamo to sljedećoj generaciji. -Možemo sad početi.
Možemo. Sad je dobro vrijeme da počnemo.
Time ćemo započeti obilazak.
Dobro. Pogledajmo ovu šetnicu.
Prije no što ste došli, sve je ovo bilo suho.
A sad se zbog kiše
voda počela zadržavati ovdje.
A to je druga važna stvar kod sustava mangrova i korijenja.
Oni zadržavaju svu tu vodu u tlu
i to koristi svim ovim biljkama.
-Jer bi inače sve otišlo u more. -Ravno u more.
Ako ste uočili koliko je ovo bilo gusto,
to je bila druga vrsta mangrova.
Sad prolazimo kroz ove
i vidjet ćete da su ova više nagomilana,
to su ravnija stabla.
Koliko vrsta mangrova postoji?
Sveukupno postoje 42 vrste.
Ubaci šalu iz Zvjezdanih ratova.
„Oružje to skloni.”
Vidite ove? To su opet različite vrste.
Vidiš li one male oštre stabljike koje strše gore?
-Da. -To su „slamke”.
Fora.
Što je svrha „slamki”?
Da udišu kisik. To im je poput disaljke.
Kao što nama trebaju maska i disaljka na grebenu,
i oni imaju svoje disaljke.
-Oponašamo mangrove. -Da!
Ove ovdje…
Ovo je list.
Dobro? Možda ga sad ne vidite, ali to je list s ovih stabala.
Dakle, ako ima blata i bacite ga, vidite kako stoji?
-Hej! -I sad je posađeno.
-Zasadili smo nešto. -Da.
Službeno sam zasadio mangrove.
Grozno izgledaju. Ovo izgleda kao Mordor.
-Sretno s prolaskom, zar ne? -Da.
-Treba puno vježbe. -Izgleda ludo.
-Ovo je drukčije od našeg početka. -Malo je više blatnjavo.
Sad više osjetite miris mangrova.
Ovo je tako… Odlično da kiši.
Njima baš i nije.
-Divno je, zar ne? -Prekrasno je.
-Nastavlja… -Ovo je fora.
Tjera mozzije.
MOZZIE = KOMARAC
Hodali ste malo po ovoj zemlji
i vidjeli ste dio moje zemlje.
-Imate pravi tropski ugođaj. -Tako je.
Imate kišu, mangrove. Otići ćete na greben i još više uživati.
Predivno, brate. Hvala. Ovo nam mnogo znači.
-Do grebena ćemo napraviti cijeli krug. -Da, tako je.
Od smanjivanja C02 do zaštite kopna i Koraljnog grebena,
mangrovi imaju važnu ulogu u održavanju ravnoteže života na Zemlji.
A Jiritjuova poruka
igra važnu ulogu u zaštiti mangrova.
Nakon svih ovih priča o Velikom koraljnom grebenu
vrijeme je da ga i sami doživimo.
Na sjeveroistočnoj smo obali Queenslanda na plaži Airlie
kako bismo otišli 39 nautičkih milja od kopna.
Da, cilj je roniti na grebenu.
Ali ovdje je bitno putovanje, a ne odredište
jer ovime ćemo ploviti.
Daj neku laganicu!
Ovo je epski.
-Kao da smo ušli u zonu. -Zonu opasnosti.
Da, stari. Uzbuđen sam. Ronim već 15 godina.
Za ovo mi je mjesto rekla svaka osoba s kojom sam ikad ronio.
„Moraš na Veliki koraljni greben.”
To je posve drugi svijet.
Veselim se vidjeti što je dolje.
Da.
-Hej, stari. -'Jutro, gospodo.
RONILAC
Peter je naš instruktor ronjenja. Darin nikad nije ronio.
-I meni je drago. -Evo nas.
Upravo stižemo na Veliki koraljni greben.
-O, čovječe. -Da vas podsjetim.
Prije 10 000 godina mogao si pješačiti dovde. Ovo je bilo kopno.
Tad je završilo posljednje ledeno doba.
Kad je završilo, razina mora je porasla.
Prije nekih 6000 godina dosegla je sadašnju razinu.
Prije toga ovdje je bila planina.
I ovdje.
U nekadašnjoj smo velikoj rijeci.
Kako je razina mora porasla, prekrila je ove planine
i koralji su počeli rasti na njima.
Imamo koralj koji raste na staroj potopljenoj planini.
-Jako fora. -Što?
I dosegla je sadašnju razinu.
Ovdje je prije 10 000 godina bila rijeka.
Koralji ovdje su fantastični.
Čuo sam da u posljednjih nekoliko godina
sve više i više ljudi dolazi na greben
čuvši da je u groznom stanju.
Vide posve zdrave koralje smeđe boje,
ali zato što su smeđi, misle da su mrtvi.
Ljudi su navikli vidjeti koralje, bilo na snimci ili na razglednici…
-U duginim bojama. -…svijetlih boja.
Jer ljudi neće kupiti razglednicu ako je na njoj kakastosmeđi koralj.
Ali ne kažem da ne činimo loše stvari oceanima.
Previše lovimo, previše je plastike.
Ali mislim da nije sve propalo.
Kamo god pogledaš, vidjet ćeš nešto novo. Različite vrste.
Ovdje ima puno velikih riba i sigurno ćete uživati.
Ovdje će biti naš novi dom sljedećih nekoliko dana.
Što je to? Vodeni svijet? Kevin Costner je ondje?
Izgleda kao Vodeni svijet. Vidi to.
Ovo je Reefworld,
plutajući trokatni ponton smješten uz greben Hardy.
Opa.
Hej!
Sljedeći je dio velika nagrada, šlag na torti ove epizode.
Darin i ja imat ćemo priliku prenoćiti u grebenu.
Ne na grebenu.
U grebenu.
Ispod vode. Vidjet ćete.
Naravno, možete spavati na palubi,
ali četiri metara pod vodom hotelsko je iskustvo
koje garantira sobu s najboljim pogledom.
Dobro došli u Reefworld. Ovdje je dosta strmo.
-Držite se za rukohvat. -Da.
O, krasno.
-Opa. -Ajme.
Poput svemirskog broda.
Što?
Ovo me podsjeća na kuću Troya McClurea.
Hej, kompa.
Večeras ću spavati s ribama, ali ne na mafijaški način.
Plavo svjetlo na dnu privlači ih noću.
Ovi prozori nisu zvučno izolirani
pa ćete sigurno čuti ribe,
ali najbolje je čuti prirodu noću.
Ne smeta mi to.
I prozori su dvosmjerni, ako vi vidite ribe, vide i one vas,
ali i sve između toga.
-Vjerojatno su se nagledale ludih stvari. -Rekle su mi nekoliko stvari.
Isuse.
Ustali smo u zoru i pripremamo se za ronjenje.
I kupujemo suvenire.
Zdravo, gospodo. Kako smo?
-Dobro. -Prilično dobro.
Dobro. Idemo…
-Idemo u vodu? -Morate u crnu gumu prije no što uđemo.
-Fora. -Evo odijela.
-Mali za tebe. -Za tebe.
Tulumarimo, Wayne!
Ovo je malo tijesno.
Kao ekipa iz Panike pod morem.
-Hoćeš li me zakopčati, ljubi? -Apsolutno, dušo.
Izgledaš sjajno, dušice.
Isuse, Darine, premišićav si.
Nabildan si.
-Izlaziš iz odijela. -Ispričavam se.
Udobno?
Ne baš. Jesi li vidio da sam ga ugurao unutra?
Ovdje ćemo vas spustiti, gospodo.
Počinjemo slikovitim krstarenjem kroz Whitsundays
kako bismo došli do mjesta za ronjenje na grebenu Hardy.
Dok mi slani vjetar puše po licu i kroz kosu,
iščekivanje iskustva ključa u meni.
Uvijek sam malo nervozan prije ronjenja.
Nije to strah,
već zdravo poštovanje činjenice
da disanje pod vodom nije prirodno ljudsko iskustvo, kao ni letenje.
Moja savjest pleše između opreza
i opuštanja da uživam u svakom čudesnom trenutku.
Darin kaže da je spreman, ali nema pojma što ga čeka.
A nemam ni ja, kad smo već kod toga.
Idemo!
Prekrasno je
do te mjere da se ne čini stvarnim.
Vidio sam bezbroj fotki i videa.
No ne mogu ovo dočarati.
Zato je ovo najbolja lokacija za ronjenje.
Greben vrvi životom.
Golema jata riba
u bezbroj vrsta, oblika i boja.
Ne znam što je ovo, ali gle kako je super!
Dodirnut ću to, samo lagano.
Dodir.
Istina je. Koralji su ponegdje malo smeđi. Ali nisu mrtvi.
Nadamo se da će se vratiti još i jači.
I zato zahvaljujem svima koje smo upoznali na putu,
svima koji su neumorno radili i dalje rade na spašavanju Velikog koraljnog grebena.
A Darin nema pojma koliko je sretan.
Prvi zaron mu je na ovom grebenu
i znam da uživa.
Zauvijek ću iznova proživljavati ovaj trenutak u glavi.
To je zaista jedno od najboljih iskustava u mom životu.
To!
To je bilo nevjerojatno.
-Kako je bilo na prvom ronjenju? -Stari!
-Bravo. -To je bilo nevjerojatno.
Razvalili smo.
O, čovječe.
Neke su nam ribe prišle poput malog psa.
-Da. -Bilo je poput…
-Mali pas? Bio je to golem pas! -Golema riba.
Nikad nisam vidio takvog psa. To je bio pas od 200 kg.
Mogao sam ih dodirnuti i bile su opuštene.
Da. Stvarno si je taknuo?
-Da. -Trebao bi to pogledati.
Super. Čovječe, ozbiljno…
Ne mogu vjerovati da si to vidio na prvom ronjenju.
-Da. -Je li bilo dobro?
O, da.
Nestvarno. To je…
Nikad nisam vidio tako žive i napredne koralje,
toliko različitih boja i…
-To je bilo super. Bravo, D. -Da.
Ne mogu vjerovati da si to prvo skinuo s popisa, sretniče.
Ronjenje na Velikom koraljnom grebenu ostvarenje je sna.
I lijepo je vidjeti koliko se radi na očuvanju.
Ali istodobno, kao i svi svjetski oceani,
pod stalnom je prijetnjom klimatskih promjena,
zagađenja i pretjeranog ribolova.
Budućnost naših koraljnih grebena i cijelog morskog života
ostaje nepoznanica.
Postoji šansa za ozdravljenje.
Možemo popravljati greben malo po malo,
a možda čak i preokrenuti ono što se čini neizbježnim.
No ostaje otvoreno pitanje,
možemo li umanjiti i radnje koje su prvotno nanijele štetu?
Samo će vrijeme pokazati.
I ne znam kad ću sljedeći put imati priliku ovo ponoviti
pa idem sve upiti.
Još jednom.
Vidimo se.
Naš tim priznaje tradicionalne vlasnike teritorija.
Odajemo počast starješinama
jer oni čuvaju tradicije, kulturu i nade Aboridžina i Otočana Torresova prolaza.
Prijevod titlova: Veronika Janjić